wannaphong/clean_thaiwikipedia huggingface dataset:
# คาสต์
คาสต์  เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ ถ้ำและทางน้ำใต้ดินที่ละลายเอาเนื้อหินปูนแทรกซึมหายลงไป พื้นที่แบบนี้มักเป็นที่แห้งแล้งและมีธารน้ำที่น้ำไหลลงที่ต่ำในหน้าฝน แต่ตอนปลายธารน้ำมุดดินหายไปหมด คำนี้แต่เดิมใช้แค่ที่ราบสูงคาสต์อันเป็นที่ราบสูงหินปูนชายฝั่งทะเลเอเดรียติก ในเขตประเทศยูโกสลาเวียในปัจจุบัน

ในประเทศไทยมีลักษณะของคาสต์คล้ายกันนี้แต่มีบริเวณที่เล็กกว่า อยู่ที่อำเภอเมืองพังงา จังหวัดพังงา, อำเภอร่อนพิบูลย์ จังหวัดนครศรีธรรมราช และปรากฏเป็นหย่อม ๆ ทางตะวันตกของอำเภอฝาง จังหวัดเชียงใหม่
# ฟักทอง (อัลบั้ม)
ฟักทอง เป็นสตูดิโออัลบั้มชุดที่ 4 ของ อัสนี-วสันต์ วางแผงครั้งแรกในเดือนกุมภาพันธ์ พ.ศ. 2532 
อัลบั้มชุดนี้เป็นชุดแรกที่มีจำนวน 10 เพลง โดยมีเพลง "ยินดี ไม่มีปัญหา" ที่มีเนื้อหาต่อจากเพลง บังอรเอาแต่นอน และ บังเอิญติดดิน เป็นเพลงเปิดอัลบั้ม และมีเพลง "กรุงเทพมหานคร" ซึ่งมีความพิเศษกว่าเพลงอื่นๆ ในอัลบั้มเนื่องจากเป็นการนำชื่อเต็มของกรุงเทพมหานคร มาใส่ทำนองและเรียบเรียงเสียงประสานและถือเป็นอัลบั้มชุดแรกที่ขายได้เกินหนึ่งล้านตลับและเกือบทุกเพลงในอัลบั้มล้วนเป็นเพลงฮิตจนมีการนำไปร้องต่อโดยศิลปินนักร้องท่านอื่น ๆ ในภายหลัง  

หน้าปกเทปเป็นภาพของ อัสนี และ วสันต์ ในห้องบันทึกเสียงที่ เซ็นเตอร์ สเตจ (คาราบาว สตูดิโอ) ระบุชื่อศิลปิน ชื่ออัลบั้ม "ฟักทอง" พร้อมรูปฟักทอง และมีคำลงท้ายว่า "เสียดายมาก" ซึ่งเกี่ยวข้องกับเพลงเดียวกับชื่ออัลบั้ม ถ่ายภาพปกโดย Omnivisions โดยเฉพาะเพลง อยากจะลืม เป็นเพลงที่มีที่มาจากที่ เจี๊ยบ วัชระ ปานเอี่ยม ได้นำเรื่องราวจริง ๆ ของตัวเองที่เพิ่งเลิกกับคนรักเพราะคนรักไปมีคนอื่นแล้วคนที่รู้จักมักจะถามหาอดีตคนรักจนไม่อยากจะเจอกับใครมาเล่าให้ ดี้ นิติพงษ์ ห่อนาค เพื่อนรักฟังและได้นำมาเขียนเป็นเนื้อเพลงอยากจะลืม

รายชื่อเพลง   
 ลำดับ  เพลง  คำร้อง  ทำนอง  เรียบเรียง  เวลา  1.  ยินดีไม่มีปัญหา  ประชา พงศ์สุพัฒน์  อัสนี โชติกุล  อัสนี โชติกุล  4.45 2.  อยากจะลืม  นิติพงษ์ ห่อนาค  โสฬส ปุณกะบุตร  อัสนี โชติกุล  3.42 3.  วัวลืมตัว  ประชา พงศ์สุพัฒน์  พงษ์พรหม สนิทวงศ์ ณ อยุธยา  อัสนี โชติกุล  4.30 4.  สุขใจ  เขตต์อรัญ เลิศพิพัฒน์  อุกฤษฏ์ พลางกูร  อัสนี โชติกุล  3.25 5.  กรุงเทพมหานคร  พระบาทสมเด็จพระพุทธยอดฟ้าจุฬาโลกมหาราช,พระบาทสมเด็จพระจอมเกล้าเจ้าอยู่หัว  อัสนี โชติกุล  อัสนี โชติกุล  6.17 6.  ได้อย่างเสียอย่าง  นิติพงษ์ ห่อนาค  อัสนี โชติกุล  อัสนี โชติกุล  4.37 7.  ทองไม่รู้ร้อน  เขตต์อรัญ เลิศพิพัฒน์  อุกฤษฏ์ พลางกูร  อัสนี โชติกุล  4.26 8.  ไม่เกี่ยวกัน  ประชา พงศ์สุพัฒน์  โสฬส ปุณกะบุตร  อัสนี โชติกุล  4.17 9.  หัวใจสะออน  ยืนยง โอภากุลอัสนี โชติกุล  ยืนยง โอภากุล อัสนี โชติกุลยืนยง โอภากุล อัสนี โชติกุล  5.04 10.  ฟักทอง  เขตต์อรัญ เลิศพิพัฒน์  กฤษณ์ โชคทิพย์พัฒนา  อัสนี โชติกุล  4.05

ทีมงาน
 โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส – อัสนี โชติกุล
 โปรดิวเซอร์, ร้องนำ, กีต้าร์ไฟฟ้า, กีต้าร์อะคูสติก, กีต้าร์เบส-วสันต์ โชติกุล
 มิกซ์ดาวน์ – กฤษณ์ โชคทิพย์พัฒนา
 ซาวด์เอนจิเนียร์ – ติ๊ก, เอก
 ประสานเสียง – กัลยารัตน์ วารณะวัฒน์, สีส้ม เอี่ยมสรรพางค์, กฤษณ์ โชคทิพย์พัฒนา
 เปียโน, ซินธิไซเซอร์, สตริง – อภิไชย เย็นพูนสุข
 โปรแกรมกลอง-เอกมันต์ โพธิ์พันธุ์ทอง (Uncredit) 
 ซีเควนเซอร์ โปรแกรมเมอร์ – โสฬส ปุณกะบุตร, กุลวัฒน์ พรหมสถิต 
 สถานที่บันทึกเสียงและมิกซ์ดาวน์ – คาราบาว (เซ็นเตอร์สเตจ) สตูดิโอ - ธ.ค.31-ม.ค.32

 หมายเหตุ
# เบริล
เบริล  คือ เบริลเลียม อะลูมิเนียม ไซโคซิลิเกต (beryllium aluminium cyclosilicate) มีสูตรเคมี Be3Al2(SiO3)6 รูปผลึกเป็นเฮกซะโกนอล (hexagonal crystals) ถ้าเป็นเบริลที่บริสุทธ์ (Pure Beryl) ไม่มีธาตุอื่นปนเปื่อนจะได้สีใส แต่ที่เราพบเบริลมีหลากหลายสีเนื่องจากมีธาตุมาเจือปน ซึ่งสีที่พบก็มี สีเขียว สีฟ้า สีเหลือง สีแดง

 การจำแนกเบริล 
เบริล มีหลากหลายสีซึ่งที่เราพบส่วนใหญ่จะพบใน แกรนิต (granitic), เพกมาไทต์ (pegmatites) ซึ่งมันยังสัมพันธ์กับแหล่งแร่ทังสเตนและดีบุกอีกด้วย นอกจากเกิดในจำพวกหินอัคนี เรายังสามรถพบหินอื่นได้เช่น หินปูน (Limestone) ที่ประเทศโคลัมเบีย ประเทศที่พบเบริลได้แก่ โคลัมเบีย มาดากัสก้า รัสเซีย แอฟริกาใต้ เป็นต้น

เบริลเป็นอัญมณีที่เรียกได้ว่ามีความหลากหลายเหมือนกันอันเนื่องมาจากมีธาตุอื่นมาเจื่อปนทำให้เกิดสีต่าง ๆ ดังนี้
 อะความารีน (Aquamarine) มาจากภาษาลาติน น้ำทะเล สีฟ้าอ่อนมาจากธาตุเหล็ก (Fe2+) ที่เจื่อปนสีที่พบเป็นพลอยสีเขียวแถบน้ำเงิน จนถึงน้ำเงินแถบเขียว สีฟ้า สีฟ้าน้ำทะเล สีน้ำเงินสดเรียกว่า Brazillian Aquar Marine พบที่ บราซิล แซมเบีย
 มรกต (Emerald) เป็นเบริลที่มีสีเขียว โดยสีเขียวเกิดจากธาตุโครเมียมถ้าสีเขียวอ่อนเกินไปจะไม่เรียกมรกต แต่จะเรียกว่า เบริลสีเขียว (green beryl)แหล่งผลิตที่สำคัญ คือ โคลัมเบีย บราซิล อัฟกานีสถาน แซมเบีย ซิมบับเว ทานซาเนีย
 สีทอง (Golden beryl and heliodor) สีที่พบมีตั้งแต่สีเหลืองอ่อนจนถึงสีเหลืองทอง ต่างจาก emerald เพราะเบริลสีทองจะมีรอยตำหนิเล็กน้อยบางครั้งเรียกอีกชื่อว่า heliodor สีเหลืองมาจากธาตุ Fe3+ พบที่ มากัสก้า บราซิล นามิเบีย
 ไร้สี (Goshenite) เป็นเบริลที่ไม่มีธาตุอื่นเจือปน (pure beryl) เป็นประเภทไม่มีสี มีลักษณะโปร่งใส พบครั้งแรกที่เมืองโกเชน (Goshen) รัฐแมสซาจูเซท (Massachusetts) ประเทศสหรัฐอเมริกา ชื่อ โกสชีไนต์ (Goshenite) ตั้งขึ้นหลังจากพบขึ้นที่เมืองนี้เป็นครั้งแรก ซึ่งเบริลไร้สี มีอัตรความแข็งอยู่ที่ 7.5 - 8 มีโครงสร้างเป็นรูปแบบ Hexagonal ใช้ทำเครื่องประดับได้หลากหลายประเภท อาทิเช่น สร้อยคอ ต่างหู และกำไลข้อมือ เป็นต้น มักพบในหิน เพกมาร์ไทต์(Pegmatite) และหินแกรนิต(Granite)
 สีชมพู (Morganite) เบริลสีชมพู อาจเรียกว่า rose beryl, pink emerald, pink beryl และ cesian beryl ธาตุที่ทำให้เกิดเป็นสีชมพูคือมี Mn2+มาเจือปน พบที่ อเมริกา บราซิล มาดากัสก้า
 เบริลสีแดง (Red beryl) ที่เรารู้จักกันในอีกชื่อคือ Red emerald, Bixbite หรือ Scarlet emerald ซึ่งจัดได้ว่าเป็นอัญมณีที่หายาก
 Bixbite หมายถึง เบริลที่มีสีแดงเข้ม (dark red) ซึ่งธาตุที่เจือปนคือแมงกานีส (Mn3+) มาแทนอะลูมิเนียมในโครงสร้าง แร่ที่มีความสัมพันธ์กับเบริลสีแดงได้แก่ quartz, orthoclase, topaz, spessartine, pseudobrookite และ hematite

 รายละเอียดทางเทคนิค องค์ประกอบทางเคมี Be3Al2(SiO3)6    ความแข็ง 7.5 - 8 ความถ่วงจำเพาะ 2.63 -2.91 ค่าดรรชนีหักเห (R.I.) 1.560 - 1.600 ค่าไบรีฟรินเจนซ์ 0.004 - 0.010 ลักษณะแกนแสง	 Negative Optical character UniaxialระบบผลึกHexagonalรูปผลึกรูปปรึซึมปิดหัวท้ายด้วยด้านเรียบหรือปิรามิดความวาวแบบแก้วรอยแตกแบบก้นหอยปรากฏการณ์ทางแสงตาแมว สตาร์หรือสาแหรก

 แหล่งข้อมูลอื่น 
 Minerals.net
# อลิซา บอสโคโนวิช
อลิซา บอสโคโนวิช  เป็นตัวละครไซบอร์กหญิงชาวรัสเซียจากเกมเทคเคน 6 ภาค บลัดไลน์ รีเบลเลียน ซึ่งมีความสามารถในการต่อสู้ที่ค่อนข้างแปลกไปจากนักสู้รายอื่นๆ โดยสามารถเนรมิตมือให้กลายเป็นสว่าน หรือเลื่อยไฟฟ้า รวมทั้งสามารถใช้ปีกไอพ่นจากด้านหลังช่วยในการเคลื่อนที่ทางอากาศได้อีกด้วย

 ประวัติตามท้องเรื่อง 
ทางกลุ่มทุนบริษัทตระกูลมิชิม่า ได้มีการพบร่างของเด็กสาวคนหนึ่งที่ชั้นล่างสุดของศูนย์วิจัยบอสโคโนวิช ในสภาพหลับใหลอยู่ในแคปซูลโคลด์สลีป ซึ่งตั้งอยู่ในป่าลึกของรัสเซีย แท้จริงแล้ว เธอคือ "อลิซา บอสโคโนวิช" ซึ่งนามสกุลของเธออาจถูกตั้งขึ้นเพื่อเป็นเกียรติแก่ผู้ก่อตั้งศูนย์วิจัยแห่งนี้ก็เป็นได้ อย่างไรก็ตามข้อมูลในเบื้องลึกนั้นยังคงเป็นปริศนาอยู่ต่อไปข้อมูลเกี่ยวกับ "อลิซา บอสโคโนวิช" (TEKKEN ThailandZ.com)  

 ข้อมูลจำเพาะ 
 ชื่อ : อลิซา บอสโคโนวิช (Alisa Boskonovitch)
 สัญชาติ : 
 วันเดือนปีเกิด : ไม่ทราบแน่ชัด
 ส่วนสูง : 5 ฟุต 4 นิ้ว
 น้ำหนัก : ไม่ทราบแน่ชัด
 กรุ๊ปเลือด : -
 งานอดิเรก : เขียนหนังสือ
 สิ่งที่ชอบ : ลาร์ส์ อเล็กซานเดอร์สัน, ดร. บอสโคโนวิช, จิน คาซามะ และลี เชาลัน, ร่างนางฟ้า
 สิ่งที่เกลียด : G-คอร์ปอเรชั่น, คาสึยะ มิชิม่า, พลังชั่วร้าย, เฮฮาจิ มิชิม่า
# แอ่งสินปุน
แอ่งสินปุน เป็นแอ่งในยุคปลายยุคครีเตเชียส (Cretaceous) ต่อยุคเทอร์เชียรี (Tertiary period) (100–15 ล้านปี) โดยอยู่ในอาณาเขต ตำบลท่ายาง อำเภอทุ่งใหญ่ จังหวัดนครศรีธรรมราช และ ตำบลสินปุน อำเภอเขาพนม จังหวัดกระบี่ โดยภายในแอ่งมีถ่านหินคุณภาพ ลิกไนต์ โดยมีปริมาณสำรองประมาณ 50 ล้านเมตริกตัน แต่ในบางที่รายงานว่ามีมากถึง 91 ล้านเมตริกตัน

 ประวัติการสำรวจและการพัฒนาแอ่งสินปุน 
2 กรกฎาคม พ.ศ. 2544  ในการประชุมคณะกรรมการนโยบายพลังงานแห่งชาติ ครั้งที่ 3/2544 (ครั้งที่ 84) ได้มีมติมอบหมายให้ สำนักงานคณะกรรมการนโยบายพลังงานแห่งชาติ (สพช.) รับไปหารือร่วมกับกรมทรัพยากรธรณี และการไฟฟ้าฝ่ายผลิต (กฟผ.) เกี่ยวกับแหล่งถ่านหินเวียงแหง งาว สินปุน และกระบี่ เพื่อพิจารณาให้มีการนำมาใช้ประโยชน์ต่อไป 

28 สิงหาคม 2544 สพช. ได้มีการประชุมหารือกับกรมทรัพยากรธรณี และกฟผ. เกี่ยวกับแนวทางการพัฒนาแหล่งถ่านหินดังกล่าว โดย สพช. และ กฟผ. มีข้อเสนอให้มีการทบทวนมติคณะรัฐมนตรีเมื่อวันที่ 10 มีนาคม 2535 เพื่อคืนแหล่งถ่านหินเวียงแหงและแหล่งสะบ้าย้อยให้ กฟผ. เข้าไปพัฒนาเพื่อนำมาใช้ในการผลิตไฟฟ้า โดยไม่ต้องมีการเปิด แต่ให้ กฟผ. คืนแหล่งงาว และแหล่งสินปุน ให้แก่กรมทรัพยากรธรณีเพื่อนำไปเปิดประมูลต่อไป

17 มิถุนายน 2551 กรมทรัพยากรธรณี และกรมอุตสาหกรรมพื้นฐานและการเหมืองแร่ ได้หารือร่วมกันเกี่ยวกับการพัฒนาแหล่งแร่ถ่านหินเพื่อแก้ไขวิกฤตการณ์พลังงาน โดยเห็นชอบให้เร่งรัดนำถ่านหินในเขตสำหรับดำเนินการสำรวจ การทดลอง การศึกษา หรือการวิจัยเกี่ยวกับแร่ มาใช้เป็นพลังงานทดแทนน้ำมันเชื้อเพลิงเพื่อแก้ไขความเดือดร้อนของประชาชน และเห็นควรนำเสนอคณะรัฐมนตรีพิจารณายกเลิกมติคณะรัฐมนตรีเกี่ยวกับแนวทางพัฒนาแห่งถ่านหินจำนวน 4 ฉบับ คือ เมื่อวันที่ 12 กรกฎาคม 2531, วันที่ 5 มิถุนายน 2533, วันที่ 10 มีนาคม 2535 และวันที่ 25 กันยายน 2544 ที่กำหนดให้นำแหล่งถ่านหินในเขตสำหรับดำเนินการสำรวจ การทดลอง การศึกษาหรือการวิจัยเกี่ยวกับแร่จำนวน 8 พื้นที่ ได้แก่ แอ่งสินปุน, แอ่งเคียนซา, แอ่งวังเหนือ, แอ่งแจ้ห่ม-เมืองปาน, แอ่งงาว, แอ่งเสริมงาม, แอ่งเชียงม่วน และแอ่งแม่ทะ ไปเปิดประมูลให้เอกชนเข้าไปลงทุนสำรวจและพัฒนา โดยยังคงสงวนพื้นที่แหล่งถ่านหินแอ่งเวียงแหง จังหวัดเชียงใหม่ และแอ่งสะบ้าย้อย จังหวัดสงขลา ไว้ให้การไฟฟ้าฝ่ายผลิตพัฒนาเพื่อผลิตกระแสไฟฟ้าต่อไป 

ในประกาศกระทรวงอุตสาหกรรม (อก.) ฉบับลงวันที่ 9 ตุลาคม 2527 ได้ประกาศให้แอ่งสินปุน จังหวัดนครศรีธรรมราช เป็นพื้นที่ที่มีศักยภาพถ่านหิน
# นายหน้า
นายหน้า  เป็นสัญญาประเภทหนึ่ง ซึ่งบุคคลฝ่ายหนึ่งตกลงจะให้ค่าบำเหน็จ (commission) แก่บุคคลอีกฝ่ายหนึ่งเรียกว่า "นายหน้า" (broker) เพื่อตอบแทนการที่นายหน้าได้ชี้ช่องหรือจัดการให้เขาได้เข้าทำสัญญากับบุคคลอีกฝ่ายราชบัณฑิตยสถาน. (2551, 7 กุมภาพันธ์). พจนานุกรมฉบับราชบัณฑิตยสถาน พ.ศ. 2542.  (เข้าถึงเมื่อ: 16 ธันวาคม 2554).

สัญญานายหน้ากับสัญญาตัวแทน (agency) มีความคล้ายคลึงกัน ซึ่งหากไม่ทำความเข้าใจให้ดีอาจสลับสับสนกันได้

ภาษาปากในภาษาไทยมักเรียกนายหน้าโดยทับศัพท์จากคำ "broker" ในภาษาอังกฤษ ว่า "โบรเกอร์" หรือ "โบรก" เฉย ๆ
# วัดเขาสมโภชน์
วัดเขาสมโภชน์ เป็นวัดในตำบลบัวชุม  อำเภอชัยบาดาล จังหวัดลพบุรี

ประวัติ
ประวัติวัดเขาสมโภชน์ เขาสมโภชน์เป็นเทือกเขาขนาดใหญ่ รอบๆ บริเวณร่มรื่นไปด้วยต้นไม้นานาชนิด วัดเขาสมโภชน์ตั้งอยู่ที่บ้านเตาขนมจีน หมู่ที่ 5 ตำบลบัวชุม อำเภอชัยบาดาล จังหวัดลพบุรี  มีที่ดินตั้งวัด 200 ไร่ บริเวณที่ตั้งมีภูเขาล้อมรอบ 3ด้าน ที่ดินวัดแบ่งเป็น2ส่วน อยู่บนภูเขาและที่ราบเชิงภูเขา การสร้างวัดได้สร้างขึ้นเป็นวัดตั้งแต่ พ.ศ 2480 พื้นที่ภูเขาซึ่งล้อมรอบบริเวณวัดทั้ง 3 ด้านมีถ้ำอยู่มาก มีชื่อเรียกแตกต่างกัน มีเจดีย์ขนาดแตกต่างหลายองค์ ภายหลังได้ร้างไป เมื่อ พ.ศ. 2516 หลวงพ่อคง จตฺตมโล ได้ธุดงค์จาริกมาเพื่อการปฏิบัติธรรมโดยอาศัยอยู่ในถ้ำพระอรหันต์ ตามนิมิต ซึ่งในขณะนั้น ชาวบ้านเรียกกันว่า สำนักสงฆ์ถ้ำเขาสมโภชน์ ต่อมาวันที่23 กันยายน พ.ศ 2525 ทางคณะสงฆ์ได้ประกาศให้เป็นวัดเขาสมโภชน์ โดยมีหลวงพ่อคง จตฺตมโล เป็นพระวิปัสสนาจารย์ และประธานสงฆ์ มีพระครูภาวนาวิสุทธิ (ผิว วณณฺคุตโต) ดำรงค์ตำแหน่งรักษาการแทนเจ้าอาวาส ที่เชิงเขาเป็นที่ตั้งของวัดสำหรับปฏิบัติธรรม ภูเขาแห่งนี้เต็มไปด้วยถ้ำต่างๆ ที่มีความสวยงามตามธรรมชาติอยู่เป็นจำนวนมากกว่า 19 ถ้ำ เฉพาะถ้ำที่ปรากฏชื่อมีดังนี้คือ ถ้ำใหญ่ ถ้ำเจดีย์ ถ้ำเพชร ถ้ำรำวง ถ้ำสิงโต ถ้ำบ่อทิพย์ ฯลฯ ภายในแต่ละถ้ำจะแลเห็นหินงอกหินย้อยที่สวยงาม

การปฏิบัติกรรมฐานแบบเปิดโลก 
การเปิดให้เห็นทั้ง 3 โลก แบบที่พระพุทธเจ้าเคยแสดงในวันที่พระองค์เสด็จลงมาจากการขึ้นไปโปรดพุทธมารดาที่ดาวดึงส์ แต่ที่วัดนี้ คำว่า เปิดโลก ไม่ใช่ว่าสามารถทำได้อย่างพระพุทธเจ้า แต่เป็นการให้นั่งดูกรรมตัวเอง ดูว่าที่เราปวดหัว ปวดเข่า เป็นอะไร เพราะว่าอะไร อย่างบางคนเห็นตัวเองเป็นทหารสมัยของพระเจ้าตากสินมหาราช พอมาที่วัดก็จะรู้สึกว่าตัวเองเจ็บ พอนั่งดูแล้วก็จะเห็น พอเห็นแล้ว ถ้าเขาทำเราให้ตายก็อโหสิให้เรา จะได้ไม่เป็นเวรเป็นกรรมกันอีก แต่ว่าถ้าเราทำให้เขาตาย ก็ให้เราขออโหสิกับเขา

วัดเขาสมโภชน์ เป็นที่ปฏิบัติธรรมเห็นกรรมเวรอดีตชาติทำกรรมอะไรไว้บ้าง และมีความพิเศษดังนี้
  เป็นสถานที่ให้ความรู้ทางด้านกฎแห่งกรรม 
 ไปไหว้พระอรหันต์ที่กลายเป็นหินบนยอดเขา 
 ไปกราบมนัสการหลวงปู่คง อยู่ในโลงแก้วไม่เน่าไม่เปื่อย 
 ไปทำบุญให้กับฝูงลิงที่นับวันมากขึ้นทุกที อาหารการกินน้อยลง 
 ไปเที่ยวป่าเขาลำเนาไพร มีถ้ำและธรรมชาติที่สวยงาม 
 ไปค้างจะมีบริการให้ครบหมดที่นอน หมอน มุ้ง กลด ผ้าห่ม 
 อาหารจะเป็นมังสะวิรัติหมด ไม่มีเนื้อสัตว์

ปัจจุบัน มี พระภาวนาสมณคุณ วิ (พระมหาทอง ฐานคุโณ, ป.ธ.9) เป็นเจ้าอาวาสวัดเขาสมโภชน์ และดำรงตำแหน่ง รองเจ้าคณะจังหวัดลพบุรี
# ดอทรี
ดอทรีดูที่ inogolo:pronunciation of Daughtry  เป็นวงร็อกอเมริกัน จากรัฐนอร์ทแคโรไลนา ก่อตั้งและนำโดยผู้เข้ารอบอเมริกันไอดอลฤดูกาลที่ 5 ที่ชื่อ คริส ดอทรี ในปี 2006 มีผลงานอัลบัมชื่อเดียวกับวง ออกจำหน่ายในปี 2006 อัลบัมติดอันดับ 1 เป็นเวลา 2 สัปดาห์แบบไม่ติดต่อกันบนชาร์ตบิลบอร์ด 200 มียอดขายเกินกว่าผู้ชนะการแข่งขันอเมริกันไอดอล เทย์เลอร์ ฮิกส์ มียอดขายมากกว่า 4 ล้านชุดและยังติดอันดับ 1 อัลบัมขายดีของบิลบอร์ดในปี 2007 อัลบั้มนี้ยังถือว่าเป็นอัลบั้มร็อกเปิดตัวที่มียอดขายเร็วที่สุดในประวัติศาสตร์ของซาวด์สแกน ซิงเกิลแรก "It's Not Over" ติดอยู่ที่อันดับ 8 ของเพลงที่เล่นมากที่สุดในสถานีวิทยุอเมริกัน (ทุกรูปแบบเพลง) ในปี 2007 และซิงเกิลที่ 2 ที่ชื่อ "Home" ก็ติดอันดับ 10 ของเพลงที่เล่นบ่อยที่สุดในสหรัฐอเมริกาในปี 2007 

อัลบั้มชุดที่ 2 ของวงชื่อ Leave This Town ออกขายเมื่อวันที่ 14 กรกฎาคม ค.ศ. 2009 มีซิงเกิลแรกคือ "No Surprise"
# กีย์เซอร์
thumb|การปะทุของไกเซอร์ในรูปของไอน้ำ ทำให้สามารถมองเห็นรุ้งกินน้ำได้ ที่แคสเซิลไกเซอร์ในอุทยานแห่งชาติเยลโลว์สโตน

ไกเซอร์  หรือ กีย์เซอร์ (ภาษาอังกฤษแบบบริติช) คือลักษณะของน้ำพุร้อนปล่อยกระแสน้ำร่วมกับไอน้ำออกมาเป็นระยะ ๆ ไม่สม่ำเสมอ การเกิดของไกเซอร์ขึ้นอยู่กับลักษณะเฉพาะทางอุทกธรณีวิทยา ซึ่งสามารถพบได้เพียงไม่กี่แห่งในโลก จึงจัดได้ว่าเป็นปรากฏการณ์ทางธรรมชาติที่หาดูได้ยากชนิดหนึ่ง ไกเซอร์มักจะตั้งอยู่ใกล้กับบริเวณภูเขาไฟที่ยังสามารถระเบิดได้อยู่และได้รับผลจากแม็กมาในบริเวณใกล้เคียงอีกด้วย โดยทั่วไปแล้วที่ความลึกประมาณ 2.2 กิโลเมตร (6,600 ฟุต) จะเป็นบริเวณที่ผิวน้ำพบกับหินร้อน และด้วยเหตุนี้เองทำให้น้ำมีอุณหภูมิสูงขึ้น ภายใต้ความดันใต้พื้นผิวโลกจนทำให้เกิดปรากฏการณ์ไกเซอร์ที่ปลดปล่อยกระแสน้ำรุนแรง ร่วมกับไอน้ำออกมาได้

 ลักษณะและการทำงาน 

ไกเซอร์เป็นลักษณะทางธรณีวิทยาที่เกิดขึ้นชั่วคราว โดยอายุของไกเซอร์จะมีอายุเพียงไม่กี่พันปีเท่านั้น ไกเซอร์โดยปกติแล้วมักเกิดบริเวณร่วมกับภูเขาไฟ ในขณะที่น้ำเดือด ผลจากแรงดันทำให้ดันน้ำขึ้นมาตามท่อนำส่งน้ำพุร้อนขึ้นมาตามแนวดิ่งสู่ผิวโลก รูปแบบของไกเซอร์จะมีลักษณะ 3 ประการทางธรณีวิทยาที่มักพบภูมิประเทศที่มีภูเขาไฟร่วมด้วย ดังนี้

ความร้อนสูง

ไกเซอร์จะได้รับความร้อนจากหินหนืดใต้ผิวโลก และในหลักตามความเป็นจริงแล้วไกเซอร์จะต้องการความร้อนสูงจากหินหนืดที่อยู่ติดกับแหล่งที่เป็นแหล่งกักเก็บน้ำก่อนที่จะปล่อยน้ำเดือดออกสู่ผิวโลก เพื่อให้น้ำเดือดและมีแรงดันน้ำสู่ผิวโลกได้

น้ำ

น้ำที่ปล่อยมาจากไกเซอร์ต้องมาจากน้ำใต้ดินที่ผ่านความลึก และต้องผ่านการเพิ่มความดันภายใต้แผ่นเปลือกโลก

ระบบการลำเลียงน้ำ

ระบบการลำเลียงน้ำร้อนจะรวมถึงแหล่งที่เก็บน้ำระหว่างที่เกิดการเดือดอีกด้วย ไกเซอร์มักจะวางตัวตามแนวเดียวกับแนวรอยเลื่อน ระบบการลำเลียงน้ำเกิดจากการเกิดรอยแตกและรูพรุน หรือช่องว่าง และการหดตัวของช่องว่าง หรือรูพรุนเหล่านั้นก็จะทำให้เกิดแรงดันก่อนเกิดการปะทุออกของน้ำออกสู่ภายนอก
	
สุดท้ายแล้วอุณหภูมิที่ด้านล่างของไกเซอร์จะมีอุณหภูมิใกล้เคียงกับจุดเดือด ไอน้ำและฟองที่เกิดจากการเดือดของน้ำ จะเดินทางขึ้นสู่ผิวน้ำตามท่อลำเลียงน้ำ ในขณะที่มีการระเบิดออกจากท่อลำเลียงน้ำ น้ำร้อนบางส่วนล้นออกมาและกระเด็นไปรอบ ๆ ทำให้มีการลดความดันของน้ำที่อยู่ด้านล่างลงได้ จากการปล่อยความดันออกในอุณหภูมิที่สูงมากทำให้บางส่วนออกมาในรูปของไอน้ำ

 การปะทุของไกเซอร์ 
 	
การปะทุของไกเซอร์มีลักษณะคล้ายคลึงกับการปะทุออกของน้ำพุร้อน ที่เกิดจากน้ำผิวดินซึมลงไปใต้ดินจนกระทั่งได้พบกับหินที่ถูกทำให้ร้อนโดยหินหนืด ความร้อนภายในโลกจึงทำให้น้ำมีอุณหภูมิสูงขึ้น แล้วนำพากลับขึ้นไปสู่ผิวโลกผ่านรอยแตกของหิน และรูพรุนในหิน 

 ประเภทของไกเซอร์ 
thumb|เฟาน์เทนไกเซอร์ที่อุทยานแห่งชาติเยลโลว์สโตน
right|thumb|โคนไกเซอร์ที่อุทยานแห่งชาติเยลโลว์สโตน

สามารถแบ่งออกได้เป็น 2 ประเภท คือ 
 Fountain geysers จะปะทุออกมาจากสระน้ำ
 Cone geysers จะปะทุออกมาจากกรวยที่ปล่อยน้ำออก

 ไกเซอร์ในระบบสุริยะจักรวาล 
left|thumb|ไกเซอร์บนดวงจันทร์ของดาวเนปจูน ชื่อไทรทัน

ไกเซอร์จะไม่ค่อยพบในดวงดาวอื่น ๆ ในระบบสุริยะ อย่างไรก็ตามก็พบปรากฏการณ์ทางธรณีวิทยาที่คล้าย ๆ กับไกเซอร์เรียกว่า “ภูเขาไฟน้ำแข็ง” (cryovolcano) โดยลักษณะที่พบจะมีการระเบิดของน้ำเย็นและมีแก๊สออกมาตามท่อนำส่งน้ำ สามารถพบได้บนดวงจันทร์ของดาวพฤหัสบดีอย่างยูโรปา ดวงจันทร์ไทรทันของดาวเนปจูนและดวงจันทร์เอนเซลาดัสของดาวเสาร์ก็มีปรากฏการณ์แบบเดียวกัน
# แปดเก้า
แปดเก้า เป็นชื่อการพนันประเภทหนึ่งในประเทศไทย จัดเป็นการพนันลำดับที่ 5 ในบัญชี ก (ห้ามเด็ดขาด) ท้ายพระราชบัญญัติการพนัน พุทธศักราช 2478 บางทีเรียก "หมูต้ม" โดยถ้าเล่นด้วยไพ่จะเรียก "ไพ่แปดเก้า"หรือ "ไพ่ป๊อกแปดเก้า" หรือ "ป๊อกแปดป๊อกเก้า"

อุปกรณ์การเล่น ประกอบด้วย ไพ่สามสิบสองใบ ทำจากไม้งาหรือกระดูกเป็นรูปสี่เหลี่ยมผืนผ้าแบน ๆ แต่ละใบกว้างประมาณหนึ่งนิ้ว และยาวประมาณสามนิ้ว อย่างไรก็ดี ไพ่ทีทำจากไม้หรือกระดูกนี้มักเล่นกันแต่ในหมู่คนจีนเพราะหายาก ส่วนคนไทยมักใช้ไพ่ป๊อกแทน อนึ่ง ในการเล่นบางทีก็ใช้ลูกเต๋าด้วย

ผู้เล่นแต่ละครา มักมีสี่คน ประกอบด้วย เจ้ามือหนึ่งคน และผู้เล่นอื่นอีกสามคน แต่บางทีอาจเล่นกันด้วยจำนวนผู้เล่นอื่นและไม่มีเจ้ามือก็ได้

วิธีเล่น ผู้เล่นทั้งหมดล้อมวงกัน เจ้ามือเอาไพ่คละกัน แล้วคว่ำหน้าซ้อนกันเป็นคู่ ๆ เรียงกันไปสิบหกคู่ จากนั้นเจ้ามือทอดลูกเต๋าทั้งสองลูกเป็นคนแรก เพื่อคัดเลือกว่าลูกค้าคนไหนจะได้หยิบไพ่ก่อน เช่น ลูกเต๋าทอดได้แปดแต้ม ก็ให้คนขวามือของคนทอดเป็นหนึ่งแล้วไล่ไปทั้งสี่คนนั้นจนครบแปด ตกแปดที่ใครคนนั้นก็หยิบไพ่ขึ้นสองใบ คนทางขวาคนคนหยิบไพ่นั้นก็หยิบอีกสองไป คนถัดไปก็หยิบต่อ ๆ กันไปจนครบทุกคน แล้วจึงหงายไพ่ดูกัน

ก่อนทอดลูกเต๋ามีการวางเงินกันก่อน แล้วหงายไพ่ดู ใครได้แต้มสิบเรียก "บอด" ใครได้แต้มเกินสิบให้เอาสิบหักออก เหลือเท่าใดจึงเป็นแต้มที่นับ ใครได้แต้มสูงสุดก็ชนะ  ถ้าผู้ชนะเป็นเจ้ามือ เจ้ามือก็กิน ถ้าผู้เล่นชนะ ผู้เล่นก็กินเจ้ามือ ถ้าเล่นไม่มีเจ้ามือ ผู้เล่นทุกคนวางเงิน ใครได้แต้มสูงสุดก็ชนะไป

บางทีมีวิธีเล่นที่พิสดารออกไป เช่น ให้ทุกคนหยิบไพ่คนละสองใบ จนมีคนละสี่ใบ แล้วเลือกแต้มออกมาวางครั้งละสองใบ ใครมากสุดก็ชนะไปในหนนั้นแล้วจำไว้ว่าใครแพ้ใครชนะ แล้วจึงเปิดที่เหลือเพื่อดูว่าหนนี้ใครแพ้ใครชนะ ในสองหนนี้ ใครแพ้ทีชนะทีเรียกว่าเสมอไปในครานี้ แพ้ทั้งสองก็แพ้ไป ถ้าชนะทั้งสองหนจึงเป็นผู้ชนะในครานี้ การเล่นแบบนี้มักมีเจ้ามือ

บางทีเล่นโดยแจกไปให้คนละละสามใบ ใครแต้มสูงกว่าเจ้ามือก็ชนะไป ต่ำกว่าเจ้ามือก็ถูกกิน แต้มที่รวมก็เช่นเดียวกัน คือ สามใบรวมเก้าแต้ม หรือสามใบรวมสิบเก้าแต้มแล้วค่อยเอาสิบหักออกจึงเหลือเก้าแต้มดุจกัน
# หน่อย เชิญยิ้ม
หน่อย เชิญยิ้ม หรือชื่อจริงว่า จุมพจน์ ศรีจามร เป็น นักแสดงตลกชาวไทย (เกิด 12 พฤษภาคม พ.ศ. 2511)

 ประวัติ 
หน่อย จบการศึกษาชั้นประถมศึกษาปีที่ 6 โดยมีอาชีพก่อนเข้างานแสดงคือ เป็นช่างทาสี , เฝ้าศพแบกศพ ,ขายเนื้อยีราฟ ก่อนจะเข้าสู่วงการแสดงโดยเป็นตลกเมื่อปี 2531 โดยการชักชวนมาโดย จิ้ม ชวนชื่นและอู๊ด เป็นต่อสังกัดคณะเชิญยิ้มโดยในปัจจุบันก็ยังเล่นตลกบางตอนในรายการก่อนบ่ายคลายเครียด โดยมักจะได้รับบทเป็นตัวโกง , หมอผี โดยมีเอกลักษณ์ในการท่องคาถาว่า อะนันตะปัดชะเย อะปัดติเถเถนา อะปัดติยา อะปัดติเถเถคือ อะปัดติโถ อะปัดติกึด กึด กึด และในรายการก่อนบ่ายคลายเครียดมักจะเล่นคู่กับ โก๊ะตี๋ อารามบอย ด้านชีวิตส่วนตัว หน่อย เปิดเผยว่าตนมีเมียด้วยกันถึง 4 คนและมีลูกถึง 6 คนด้วยกัน

 การศึกษา จบชั้นประถมศึกษา จากโรงเรียนจินดามณี แขวงบางค้อ เขตบางขุนเทียน พ.ศ. 2523

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2553  หัวใจรักข้ามภพ  ช่อง 3     บ้านนาคาเฟ่  ช่อง 7    2556  วิวาห์ป่าช้าแตก  ช่อง 8  หมอผีปี่ชวา  รับเชิญ หลานสาวนายพล ช่อง 3  2558  โอมมหาจรวย  ช่อง 9     2559  สะใภ้รสแซ่บ  ช่อง 8  สมหมาย  กระถินริมรั้ว  ช่อง 8  น้ามาตร   2560  ภูตสาวสื่อรัก  ช่อง 7   อาจารย์โต   2561  เสน่ห์นางครวญ  ช่อง 8  ชาวบ้าน  รับเชิญ เชิง ชาย ชาญ ช่อง 7 แสน  รักปรุงรส ช่อง 7 หมอผีญาณเทพ  ฮาตามนัด อมรินทร์ทีวี   2562  ทองเอก หมอยา ท่าโฉลง  ช่อง 3  ลุงขาว (สับปะเหร่อที่วัด)  รับเชิญ โรงพัก...รักไม่จำกัด ช่อง 7 จ่าพุธ  เพรงลับแล ช่อง 8 ตาด่าน รับเชิญ ยอดรักนักรบ ช่อง 7   2563  ตราบฟ้ามีตะวัน  ช่อง 3  พงษ์   2565  ยมทูตกับภูตสาว  ช่อง 3  เจ้าที่   2566  มวยสะดิ้ง หมัดซิ่งสายฟ้า ช่อง 8  อาจารย์สัก  รับเชิญ

 ซิทคอม 
ปี พ.ศ.เรื่องออกอากาศ บทบาท หมายเหตุ 2540  ก่อนบ่ายคลายเครียด  ช่อง 3      2550  ผู้กองเจ้าเสน่ห์  ช่อง 3      2553  เป็นต่อ  ช่อง 3      2558  โอมมหาจรวย  ช่อง 9  ตากวง    2562  โรงพัก รักไม่จำกัด  ช่อง 7  จ่าพุธ    2563  ตลาดบังเอิญรัก  ช่อง 7 ปลาคาร์ฟ เชิญยิ้ม   รับเชิญ

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ  พ.ศ. 2545  ผีหัวขาด  เจ้าของร้านยาดอง  รับเชิญ  พ.ศ. 2548  พยัคฆ์ร้ายส่ายหน้า  หมอผี   หลวงพี่เท่ง  พี่ถึก    พ.ศ. 2550  ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง  หมาต๋า    พ.ศ. 2552  บุปผาราตรี 3.2  ฤๅษีตาไฟ  รับเชิญ  พ.ศ. 2553  หลวงพี่เท่ง 3  หมอผี  รับเชิญ โป๊ะแตก  พราหมณ์  รับเชิญ มือปืน ดาวพระเสาร์  เสี่ยจาง   กะปิ ลิงจ๋อไม่หลอกจ้าว  หมอผี  รับเชิญ บุปผาโรตี  เฮียย้ง   ผู้ชาย ลัลล้า  ตัวป่วน 4  รับเชิญ มือปืนดาวลูกไก่  เสี่ยจาง    พ.ศ. 2554  บางกอกกังฟู  ส้มโอ   รัชดาแลนด์  สมพงษ์   จั๊กกะแหล  วิน ดีเซล   น้ำตาลแพง  หน่อย   เหน่งกะหน่อย โจรกะโจร  หน่อย   เขาวานให้หนูเป็นสายลับ(ลับ)  โก๋หน่อย   พระหยอง อาจารย์เหน่ง นักเลงหน่อย  ผู้ใหญ่หน่อย    พ.ศ. 2555  บางปะกอกกังฟู  อาเจ๊ก   ก้านคอการ์ด  ครูมืด   30 กำลังแต๋ว  อาคม   รักฉัน อย่าลืมใช้หนี้ฉัน  อาจารย์คง   ต้มยำรำวง  ชาย   ปล้นนะแย้  นอยนี่   ตุ๊ดเว้ยเฮ้ย  โป่ง   ขุนสึก  พ่อ(ขุน) และ เอ๊ศุภโชค    พ.ศ. 2556  คู่เวร คู่กรรม  แสน   จันชรา  เสือจัน   ยืมวันเสาร์ คืนเช้าวันจันทร์  ธรรม   หอแห๋วแหก 2 แหวกทะลุมิติ  เจ๊หวง   ยังบ๊อง  แอ๊ด   คุณชายโซ  พ่อเลี้ยง   เมียมากพระโขนง  หมอผี   ต้มยำเก้ง 2  พิภพ   สาระไน โอเซแก  ผู้อำนวยการ(ผ.อ.)/หมอผี   คู่เกย์พระโขนง  ผวน   องค์แบก 2  หงอก   แหนมยโสธร  แหนม    พ.ศ. 2557  โอ้ ! มายก๊อด คุณพระช่วย  คำปัน   ฮาชิมิ โปรเจ็กต์  ท่านเค๊าท์    พ.ศ. 2563  หลวงพี่กะอีปอบ  ผีกระจก  รับเชิญ  พ.ศ. 2567  สัปเหน่อ  อาจารย์หงอก
# จับยี่กี
จับยี่กี เป็นชื่อการพนันประเภทหนึ่งในประเทศไทยมีแหล่งกำเนิดมาจากประเทศจีน จัดเป็นการพนันลำดับที่ 6 ในบัญชี ก ท้ายพระราชบัญญัติการพนัน พุทธศักราช 2478 พจนานุกรม ฉบับราชบัณฑิตยสถาน พ.ศ. 2542 นิยามว่า "การเล่นพนันของจีนชนิดหนึ่ง มีไพ่ทำด้วยไม้แผ่นบาง ๆ รูปสี่เหลี่ยมผืนผ้า 12 แผ่น"

อุปกรณ์การเล่น ประกอบด้วย ไพ่จีนมีสิบสองใบ หรือจะใช้กระดาษเขียนตัวเลขไว้สิบสองใบก็ได้ ในหมู่คนจีน ไพ่แต่ละใบจะเรียกชื่อว่า อั๊งตี่, โอตี่, อั๊งกือ, โอกือ, อั๊งสือ, โอสือ, อั๊งเผ่า, โอเผ่า, อั๊งเฉีย, โอเฉีย, อั๊งเบ๊ และโอเบ๊ ตามลำดับ นอกจากนี้ ในการเล่นยังมีกล่องทึบไว้สำหรับหย่อนไพ่ด้วย

วิธีเล่น เจ้ามือเลือกไพ่มาใบหนึ่งแล้วหย่อนลงกล่อง โดยที่ตนเองรู้ว่าไพ่นั้นออกอะไร แล้วให้ผู้เล่นแทงว่าจะออกอะไร เจ้ามือจึงจะบอกคำตอบก่อนหยิบไพ่ขึ้นชู ปรกติแล้วผู้เล่นมีวิธีเก็งโดยหลอกล่อทำเป็นแทงไพ่ตัวนั้นตัวนี้เพื่อหยั่งดูสีหน้าเจ้ามือ วิธีนี้เรียก "เต๊าะ"

ปัจจุบันจับยี่กี มักเรียกอีกอย่างหนึ่งว่า "หวยปิงปอง"
# กำลังกึ่งทหาร
กำลังกึ่งทหาร  หมายถึง กำลังซึ่งคุณสมบัติทางทหารหรือองค์การซึ่งการจัด การฝึก วัฒนธรรมย่อย และ (บ่อยครั้ง) หน้าที่คล้ายกับของทหารอาชีพ แต่ไม่ถือว่าเป็นส่วนหนึ่งของกองทัพอย่างเป็นทางการของรัฐ ภายใต้กฎหมายการขัดกันด้วยอาวุธ รัฐอาจรวมองค์การกำลังกึ่งทหารหรือหน่วยงานติดอาวุธซึ่งได้รับมอบหมายหน้าที่ตำรวจเข้าเป็นส่วนหนึ่งของกองทัพด้วย คู่ขัดแย้งอื่นจำเป็นต้องรับทราบด้วย http://www.icrc.org/customary-ihl/eng/docs/v2_cou_nl_rule4_sectionb

ทหารรับจ้างและบริษัทความมั่นคงทางทหารเอกชนมิใช่กำลังกึ่งทหาร กฎหมายระหว่างประเทศห้ามการฝึก การเกณฑ์และการใช้กำลังทหารรับจ้างInternational Convention against the Recruitment, Use, Financing and Training of Mercenaries, 4 December 1989

 ตัวอย่าง 
 กองกำลังทหารนอกแบบ (irregular military) เช่น กองกำลังอาสาสมัคร (militia) กองโจร ฯลฯ
 กองกำลังสนับสนุน (auxiliary force) ของกองทัพ
 ตำรวจบางประเภท เช่น ตำรวจกองหนุน (auxiliary police)
 กองกำลังป้องกันชายแดน (border guard)
 องค์การนักเรียนนายทหารเยาวชนซึ่งไม่มีบทบาทในยามสงคราม เช่น เหล่านักเรียนนายทหารแห่งชาติของกลุ่มประเทศเครือจักรภพแห่งประชาชาติ
 กองอาสารักษาดินแดน
 ทหารพราน
 สารวัตรทหาร
 อื่น ๆ เช่น ชุทซ์ชทัฟเฟล (เอสเอส) ของนาซีเยอรมนี
 กองเสือป่า